**PÁLYÁZATI FELHÍVÁS**

A Sopronkőhidai Fegyház és Börtön parancsnoka pályázatot hirdet

**Biztonsági tiszt**

hivatásos tiszti beosztás betöltésére,

teljes munkaidőben, határozatlan időtartamra.

**Munkavégzés helye:**

* Sopronkőhidai Fegyház és Börtön

9407 Sopronkőhida, Pesti Barnabás u. 25.

**Pályázati feltételek:**

* fennálló hivatásos szolgálati jogviszony,
* felsőfokú végzettség
* büntetés-végrehajtási felügyelő képzés
* pontos és precíz munkavégzés, terhelhetőség, rugalmasság
* magyar állampolgárság,
* büntetlen előélet, kifogástalan életvitelnek való megfelelés,
* egészségi alkalmasság,

**A pályázat elbírálásánál előnyt jelent:**

* felsőfokú büntetés-végrehajtási szaktanfolyami vizsga vagy rendészeti szervező szaktanfolyami vizsga
* biztonsági szakterületén korábban szerzett szakmai gyakorlat, tapasztalat

**A munkakör betöltéséhez szükséges szakmai elvárások:**

* pontos, jogszabályoknak megfelelő feladatellátás.

**Beosztáshoz tartozó főbb feladatok és szükséges kompetenciák:**

* a napi biztonsági feladatot ellátó állomány felkészültségének, alkalmasságának ellenőrzése, a szolgálat befejezésekor a soron következő szolgálat idejének közlése,
* a biztonsági feladatokat ellátó állomány eligazítása, tájékoztatása,
* az előállítási, szállítási és egyéb intézeten kívüli őrzési, felügyeleti és ellenőrzési feladatra kijelöltek útba indítása, visszaérkezéskor fogadása,
* indokolt esetben a jogszabályban meghatározott biztonsági intézkedések foganatosítása,
* szükség esetén a napirendtől eltérő időpontban létszámellenőrzés elrendelése,
* a fogvatartottak mozgatásakor – a létszámra is tekintettel – a biztonsági körülmények figyelemmel kísérése, a szükséges intézkedések megtétele,
* a fogvatartott szabadítása, hivatali időn kívül a befogadása, visszafogadása,
* lőfegyverhasználat, illetve sérülést vagy halált okozó kényszerítő eszköz használata esetén intézkedik a helyszín biztosítására, a sérült ellátására,
* a fogvatartott rosszulléte esetén intézkedik az orvosi vizsgálatra, ha szükséges a kórházba szállításra,
* a fogvatartott halála esetén intézkedik a helyszín biztosítására, az orvos, az ügyész és a nyomozó hatóság értesítésére,
* a hatályos jelentési rendnek megfelelően jelentést tesz az intézetet érintő rendkívüli eseményekről

**Illetmény***:* a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 5. számú melléklete alapján Tiszti besorolási osztály D besorolási kategóriája.

**Egyéb juttatások:** utazási költségtérítés, cafeteria, ruházati illetmény, albérleti hozzájárulás.

**Szolgálati lakás:** az intézet a beosztáshoz szükség szerint szolgálati lakást tud biztosítani. Szolgálati férőhelyen való elhelyezés biztosított.

**Munkarend***:* teljes munkaidőben, folyamatos munkarendben.

**A pályázathoz kérjük mellékelni:**

* részletes szakmai önéletrajzot,
* az állami, szakmai iskolai végzettséget, szakképzettséget és idegen-nyelv ismeretet igazoló okiratok másolatát,
* érvényes alkalmassági minősítésről kiállított iratot (egészségügyi, pszichikai),
* hozzájárulási nyilatkozatát, hogy az elbírálásban résztvevők a pályázati anyagot megismerhessék, abba betekintsenek, valamint az abban foglalt személyes adatainak a pályázati eljárás során történő kezeléséhez,
* az önéletrajzának személyügyi nyilvántartásba vételére vonatkozó hozzájáruló vagy a hozzájárulást megtagadó nyilatkozatot (esetleges sikertelen pályázat esetén).

**A pályázat benyújtásának határideje: 2023. január 25.**

**A pályázat elbírálásának rendje:**

A benyújtott pályázatokat a Sopronkőhidai Fegyház és Börtön parancsnoka által kijelölt bizottság bírálja el 2023. január 31.

A pályázatokat a Sopronkőhidai Fegyház és Börtön parancsnokához kell benyújtani.

A pályázatokat elektronikus úton a sopronkohidatoborzas@bv.gov.hu e-mail címre, vagy postai úton a Sopronkőhidai Fegyház és Börtön (9407 Sopronkőhida, Pesti Barnabás u. 25.) címére kérjük eljuttatni.

A pályázattal kapcsolatosan bővebb felvilágosítás – hivatali munkaidőben - az intézet Személyügyi és Szociális Osztályon kérhető a 06-99/511-538-as telefonszámon.

**Sopronkőhida, az elektronikus dátumbélyegző szerint**

 **Fülöp Istvánn bv. ezredes**

 **Intézetparancsnok**